CELEX: 62014CN0294
Language: sk
Date: 2014-06-16 00:00:00
Title: Vec C-294/14: Návrh na začatie prejudiciálneho konania, ktorý podal Finanzgericht Hamburg (Nemecko) 16. júna 2014 – ADM Hamburg AG/Hauptzollamt Hamburg-Stadt

15.9.2014   
            
            
               SK
            
            
               Úradný vestník Európskej únie
            
            
               C 315/37
            
         Návrh na začatie prejudiciálneho konania, ktorý podal Finanzgericht Hamburg (Nemecko) 16. júna 2014 – ADM Hamburg AG/Hauptzollamt Hamburg-Stadt
   (Vec C-294/14)
   2014/C 315/60
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Finanzgericht Hamburg
   
      Účastníci konania pred vnútroštátnym súdom
   
   
      Žalobkyňa: ADM Hamburg AG
   
      Žalovaný: Hauptzollamt Hamburg-Stadt
   
      Prejudiciálna otázka
   
   Je skutková podmienka článku 74 ods. 1 prvej vety nariadenia Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex Spoločenstva (1) v znení nariadenia Komisie (EÚ) č. 1063/2010 z 18. novembra 2010 (2), podľa ktorej výrobky deklarované na prepustenie do voľného obehu v Európskej únii musia byť totožné s výrobkami vyvezenými zo zvýhodnenej krajiny, ktorá sa pokladá za krajinu ich pôvodu, splnená v prípade, akým je prejednávaný prípad, v ktorom sa vyviezlo niekoľko fyzicky neoddelených čiastočných množstiev surového oleja z palmových jadier z rôznych exportujúcich krajín VSP, ktoré sa považujú za krajiny ich pôvodu, a doviezlo do Európskej únie, keďže pri vývoze boli tieto množstvá vždy naplnené do tej istej nádrže nákladnej lode a v tejto nádrži sa zmiešané doviezli do Európskej únie, pričom možno vylúčiť, že počas prepravy týchto výrobkov až do ich prepustenia do voľného obehu sa do nádrže transportnej lode dostali iné výrobky – predovšetkým výrobky, ktoré nie sú predmetom preferenčného zaobchádzania?
   
      (1)  Ú. v. ES L 253, s. 1; Mim. vyd. 02/006, s. 3.
   
      (2)  Ú. v. EÚ L 307, s. 1.